ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009150

ขอให้เร่งดำเนินการก่อสร้างถนน บริเวณถนนก่อสร้างใหม่เทิดราชันเลียบคูนายกิม (ระบุตามที่ผู้ร้องแจ้ง) แขวงสีกัน เขตดอนเมือง กรุงเทพมหานคร จุดสังเกตบริเวณถนนดังกล่าวเชื่อมติดกับถนนเชิดวุฒากาศ เขตดอนเมือง กรุงเทพมหานคร เนื่องจากผู้ร้องแจ้งว่าถนนเชิดวุฒากาศ ดังกล่าวมีการเปลี่ยนแปลงช่องทางการจราจรส่งผลให้ผู้ร้องต้องกลับรถไกลยิ่งมากขึ้นและทำให้รถที่สัญจรบริเวณถนนดังกล่าวการจราจรติดขัดเป็นจำนวนมาก อีกทั้งผู้ร้องแจ้งว่ารถที่สัญจรไปมาทำการขับขี่รถย้อนศร อันเนื่องมาจากระยะทางที่จะทำการกลับรถนั้นไกลมากยิ่งขึ้น ประกอบกับ ช่วงระยะเวลาระหว่างที่เปิดให้ทดลองใช้ถนนเชิดวุฒากาศเป็นถนนทางเดียว(วันเวย์) ตั้งแต่เมื่อวันที่ 23 ธันวาคม 2565 จนถึงปัจจุบันวันที่ 6 มีนาคม 2566 (ระบุตามที่ผู้ร้องแจ้ง) ส่งผลให้ผู้ร้องไม่ได้รับความปลอดภัยและไม่ได้รับความสะดวกในการสัญจรบริเวณถนนดังกล่าว จึงประสงค์ให้หน่วยงานที่เกี่ยวข้องเร่งดำเนินการก่อสร้างถนนบริเวณถนนก่อสร้างใหม่เทิดราชันเลียบคูนายกิม เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata